شه‌فه‌ق نيوز/ جۆن بۆلتۆن راوێژكار سه‌رۆك ئه‌مريكى ئه‌را كاروبار ئاسايش نيشتمانى وت: وڵاته‌يل يه‌كگرتگ پلان دانانه‌ێد ئه‌را پرووسه‌ى سه‌ربازێ دژ ئيران ئه‌گه‌ر خوه‌ێ له‌ ريككه‌فتنه‌ ئه‌تۆميه‌گه‌ بكيشێده‌و.
بۆلتۆن ئه‌را رووژنامه‌نويسه‌يل وت: پلانه‌يلمان ئه‌و كاره‌ ناگرێده‌و، دۆنالد ترامب سه‌رۆك ئه‌مريكايش باوه‌ڕ ناكا ئيران بخوازێد خوه‌ى له‌و ريككه‌فتنه‌ بكيشێده‌و.
جى باسه‌، بۆلتۆن ئاماژه‌ وه‌يه‌يش كرد ك نه‌بايه‌د حاڵ حازر پابه‌ند بدێ وه‌و ريككه‌فتنه‌و وت: باوه‌ڕمان ئه‌وه‌سه‌ ك به‌ڵگه‌يل باوه‌ڕوه‌پيكرياگ هه‌س ك وه‌ راسى له‌ مه‌رزه‌يل ئه‌و ريككه‌فتنه‌ ده‌رچيه‌و دويريش نيه‌ پاشيل ريككه‌فتن بكريه‌ێد وه‌شيوازيگ ك وه‌ئاسانى نازانيمنه‌ى.
